Der er store problemer med skruppelløse romaer i København, og i Super Brugsen kan de intet stille op over for de massive tyverier

Flere steder i København er der problemer med skruppelløse romaer, som ifølge butikker stjæler og fylder gaden med skrald og afføring. Senest gik det galt, da der udbrød et masseslagsmål på Christianhavns Torv mandag.

Og problemerne er taget til de seneste par måneder, oplyser uddeler i Super Brugsen på Christianshavns Torv, Martin Kjær.

– De er pisseligeglade. Vi oplever rigtig, rigtig, rigtig meget tyveri begået af alt fra helt små børn til ældre personer, siger han.

I tirsdags viste vi klippet her, hvor man ser et masseslagsmål mellem romaer og hjemløse på Christianshavn Torv (Privatoptagelser)

Regeringen vil stramme grebet om romaerne, og noget må ske, fordi brugsuddeleren føler sig magtesløs.

– I sidste uge havde jeg en episode med en dreng på 10-12 år, der bare går ind og tager en halvanden liter sodavand, og så går han ud igen. En anden dag stod en ældre dame ved flaskeautomaten, og så gik han direkte hen og hev hendes taske ud af hænderne på hende, fortæller Martin Kjær.

Artiklen fortsætter under billederne

Ekstra Bladet fandt en forladt roma-lejr under Bispebjerg Station i den nordvestlige del af København. Stedet bag tydeligt præg af, at der havde boet adskillge mennesker på stedet, og alt fra hønsebouillon til et par gamle underbukser med dertilhørende indhold lå på stedet (Foto: Tarig Mikkel Khan)

Her underbukserne (Tariq Mikkel Khan)

Romaer og hjemløse i voldsomt masseslagsmål

Se også: Slog lejr igen og igen: Nu udvises romaer

Må lade dem gå

– Jeg hiver selvfølgelig fat i ham, men han forstår ingenting af, hvad jeg siger, så jeg må lade ham gå, fordi jeg ikke gider bruge tid på at sidde inde på kontoret og vente på, at politiet kommer. Det kunne jeg naturligvis godt, men så bruger vi alt for mange resurser, siger Martin Kjær til Ekstra Bladet.

Tyverierne sker hver dag ’helt uden skrupler’, fortæller uddeleren, som har ansat flere vagter og butiksdetektiver. Men det hjælper heller ikke.

– Når vi har fat i dem, så råber og skriger de, indtil vi slipper dem fri. Mange gange er det bedre bare at give varerne og slippe for balladen, siger Martin Kjær.

Ekstra Bladet har også været forbi Cafe AE lige ved Nørrebro Station. Her fortæller ejer Michael Hansen, at der dagligt samles omkring 60-80 romaer på græsplænen foran hans butik for at sælge skrammel.

Artiklen fortsætter under billedet

Romaer samler sig i store flokker over for Cafe AE (Foto: Tariq Mikkel Khan)

– De fylder og sviner. Der ligner simpelthen bare en losseplads, når de har været der og går hjem igen.

– Et par gange om dagen kommer politiet forbi, og så flygter den store gruppe i alle retninger, men de efterlader alt deres lort. Derfor må kommunen komme og rydde det hele op, siger Michael Hansen og tilføjer, at det sker nærmest dagligt.

Se også: 27 romaer anholdt fra flere lejre i går: Nu er de på gaden igen

Se også: Løkke: Aggressive tiggere skal to uger i fængsel

’Skider og pisser over det hele’

Ifølge cafeejeren laver den store menneskeflok ikke ballade for hans kunder eller andre, men nogen gange bliver det alligevel lidt for meget af det 'gode' for Michael Hansen.

– De skider og pisser over det hele, og jeg har da prøvet at feje menneskelort op fra gaden. Det er ikke særlig lækkert. Men nu har jeg tegnet en rød streg på fortovet, og den respekterer de, siger Michael Hansen.

Artiklen fortsætter under billedet

Her er den røde streg, som Michael Hansen har måtte tegne (Foto: Tariq Mikkel Khan)

Tilbage på Christianshavns Torv er brugsuddeler Martin Kjær frustreret over, at han intet kan stille op over for de systematiske tyverier. Derfor opfordrer han politikerne til at gøre noget.

– Jeg ved ikke, hvad vi skal gøre, men der skal ske et eller andet. Det her problem skal vi have løst, men jeg ved ikke lige, hvad vi kan gøre. Der er dog ingen tvivl om, at der skal ske noget politisk, siger Martin Kjær.

Politi i stor aktion mod romaer: Næsten alle løsladt igen

Hjemløs efter overfald: - Bad dem bare om at skrue ned